Διεθνής Ομοσπονδία Επεξεργασίας Πληροφοριών

Η Διεθνής Ομοσπονδία Επεξεργασίας Πληροφοριών (αγγλ. International Federation of Information Processing - IFIP) ιδρύθηκε το 1960 στην Αυστρία υπό την αιγίδα της UNESCO και αποτελεί έναν μη κερδοσκοπικό οργανισμό που εκπροσωπεί όσους δραστηριοποιούνται στον τομέα της επεξεργασίας των πληροφοριών. Η IFIP διευθύνεται από το Διοικητικό Συμβούλιο (Board), τη Γενική Συνέλευση (General Assembly) και την Εκτελεστική Επιτροπή (Executive Committee).Επιπλέον, διαθέτει 13 Τεχνικές Επιτροπές (Technical Committees) και περισσότερες από 100 Ομάδες Εργασίας (Working Groups) , οι οποίες εργάζονται για τη διαχείριση συγκεκριμένων υποθέσεων της Ομοσπονδίας.

 Βασικός σκοπός της IFIP είναι να διαδραματίσει σημαντικό ρόλο στην ενίσχυση της ανάπτυξης και εφαρμογής των τεχνολογιών της πληροφορίας. Σύμφωνα με το καταστατικό της IFIP, η Ομοσπονδία έχει συσταθεί ως ένας μη κερδοσκοπικός οργανισμός στον τομέα της επεξεργασίας των πληροφοριών για να διευκολύνει: Τη διεθνή συνεργασία μεταξύ μεμονωμένων ατόμων και εθνικών και διεθνών οργανισμών. Την έρευνα, την ανάπτυξη και την εφαρμογή των τεχνολογιών της πληροφορίας και της επικοινωνίας. Τη διάδοση και την ανταλλαγή πληροφοριών. Την εκπαίδευση και τη δημόσια αποδοχή. Τον επαγγελματισμό όσων εργάζονται στον τομέα των τεχνολογιών της πληροφορίας και της επικοινωνίας. Την κοινωνική υπευθυνότητα στην ανάπτυξη και τη χρήση των τεχνολογιών της πληροφορίας και της επικοινωνίας. Την ισότητα στην πρόσβαση στην ψηφιακή πληροφορία Η IFIP εκπροσωπεί τους εργαζόμενους στον τομέα των τεχνολογιών της πληροφορίας 56 χωρών και περιοχών. Βασική προϋπόθεση για συμμετοχή στην Ομοσπονδία είναι ο αιτών οργανισμός να κατέχει σημαντικό ρόλο στον τομέα της επεξεργασίας των πληροφοριών. Τα μέλη της IFIP διακρίνονται σε Πλήρη Μέλη (Full Members) και Συνεργαζόμενα Μέλη (Associate members), εκ των οποίων τα μέλη της πρώτης κατηγορίας διαφέρουν από χώρα σε χώρα. Διακρίνεται ακόμη μια κατηγορία μελών για διεθνείς οργανισμούς που δραστηριοποιούνται σε κάποιο συγκεκριμένο πεδίο της επεξεργασίας των πληροφοριών, ως Εξειδικευμένα Μέλη (Specialist Member). Ακόμη, η IFIP απονέμει σε κάποιο μέλος της την τιμητική ιδιότητα του Επίτιμου Μέλους (Honorary Member) , ως αναγνώριση της σημαντικής συνεισφοράς του στο έργο της. Τα μέλη της Ομοσπονδίας ξεπερνούν, στο σύνολο τους, το μισό εκατομμύριο και έχουν τη δυνατότητα να συμμετέχουν στις Ομάδες Εργασίας που συστήνει το Διοικητικό Συμβούλιο και να ορίζουν εκπροσώπους στις Τεχνικές Επιτροπές. Η IFIP εργάζεται για την ενίσχυση του τομέα της Επεξεργασίας των Πληροφοριών και έχει αναγνωριστεί από τα Ηνωμένα Έθνη και άλλους φορείς σε παγκόσμιο επίπεδο. Παράλληλα, δραστηριοποιείται ενεργά στον τομέα των εκδόσεων και οι δημοσιεύσεις της διατίθεται από τον εκδοτικό οίκο "Springer" σε ηλεκτρονική και έντυπη μορφή. Επίσης, δημοσιεύει τα πρακτικά των συνεδρίων που χρηματοδοτεί, καθώς και βιβλία και άλλα έγγραφα που προκύπτουν από δραστηριότητες επιχορηγούμενες από την ίδια. Επιπλέον εκδίδει περιοδικά μέσω των Τεχνικών Επιτροπών και των Ομάδων Εργασίας ενώ ετησίως δημοσιεύονται περίπου 30 βιβλία της, τα οποία διανέμονται σε όλο τον κόσμο. Επιπρόσθετα, η IFIP έχει αναπτύξει και διατηρεί μια ψηφιακή βιβλιοθήκη, η οποία παρέχει πληροφόρηση ανοιχτής πρόσβασης σχετικά με τις εκδόσεις της και διατηρείται από την Εταιρεία Ηλεκτρονικών Υπολογιστών Αυστραλίας (Australian Computer Society - ACS). Για τη διασφάλιση της εύρυθμης λειτουργίας της και την διεκπεραίωση συγκεκριμένων έργων η Ομοσπονδία έχει συστήσει Τεχνικές Επιτροπές που αποτελούνται από επιμέρους Ομάδες Εργασίας, οι οποίες όπως δηλώνονται στην επίσημη ιστοσελίδα της είναι οι εξής: Τεχνική Επιτροπή 1: Θεμέλια της Επιστήμης των Υπολογιστών (Foundations of Computer Science) Τεχνική Επιτροπή 2: Λογισμικό: Θεωρία και Πρακτική (Software: Theory and Practice) Τεχνική Επιτροπή 3: Εκπαίδευση (Education) Τεχνική Επιτροπή 5: Εφαρμογές της Τεχνολογίας των πληροφοριών (Information Technology Applications) Τεχνική Επιτροπή 6: Επικοινωνιακά Συστήματα (Communication Systems) Τεχνική Επιτροπή 7: Διαμόρφωση και Βελτιστοποίηση Συστημάτων (System Modeling and Optimization) Τεχνική Επιτροπή 8: Πληροφοριακά Συστήματα (Information Systems) Τεχνική Επιτροπή 9: Τεχνολογίες της Πληροφορίας και Επικοινωνίας (ICT and Society) Τεχνική Επιτροπή 10: Τεχνολογία Υπολογιστικών Συστημάτων (Computer Systems Technology) Τεχνική Επιτροπή 11: Ασφάλεια και Προστασία Προσωπικών Δεδομένων σε Συστήματα Επεξεργασίας Πληροφοριών (Security and Privacy Protection in Information Processing Systems) Τεχνική Επιτροπή 12: Τεχνητή Νοημοσύνη (Artificial Intelligence) Τεχνική Επιτροπή 13: Αλληλεπίδραση Ανθρώπου-Υπολογιστή (Human-Computer Interaction) Τεχνική Επιτροπή 14: Ψυχαγωγική Πληροφορική (Entertainment Computing) IFIP Advances in Information and Communication Technology(Αγγλικά) http://discover.lib.umn.edu/cgi/f/findaid/findaid-idx?c=umfa;cc=umfa;rgn=main;view=text;didno=cbi00196 International Federation for Information Processing (IFIP) Conference Papers, 1966-1986. Finding Aid.](Αγγλικά) Επίσημη ιστοσελίδα της IFIP Αρχειοθετήθηκε 2015-03-15 στο Wayback Machine.(Αγγλικά) Επίσημη ιστοσελίδα της Εταιρείας Ηλεκτρονικών Υπολογιστών Αυστραλίας(ACS)(Αγγλικά)